Webové sídlo školy
4.1 Povinnosť mať webové sídlo
Od 1. januára 2026 platí podľa zákona č. 321/2025 Z. z. o školskej správe, že:
Každá škola a školské zariadenie musí mať vlastné webové sídlo.
Táto povinnosť sa vzťahuje na všetky školy a školské zariadenia zaradené v registri škôl
a školských zariadení.
Webové sídlo slúži ako hlavný verejný informačný kanál školy alebo školského zariadenia
a je povinnosťou školy na ňom uverejniť všetky dokumenty, ktorých zverejnenie škole vyplýva zo všeobecne záväzných právnych predpisov.
4.2 Web školy ≠ web zriaďovateľa
Webové sídlo školy alebo školského zariadenia nemôže byť nahradené webovým sídlom
zriaďovateľa (napr. obce alebo samosprávneho kraja).
Aj keď obec na svojom webe zverejňuje informácie o škole (napr. podstránku „Materská
škola“), nejde o webové sídlo školy podľa zákona. Škola alebo školské zariadenie je povinné
mať vlastné webové sídlo.
Zákon neustanovuje technickú formu webu – môže ísť napríklad o:
• samostatnú webovú stránku školy na rôznych doménach,
• web vytvorený v školskom systéme.
Príklad webu vytvoreného v školskom systéme – EduPage – jeho využívanie je dobrovoľné,
no zároveň praktické. Ide o najrozšírenejší školský informačný systém aSc agendy, ktorý
umožňuje relatívne jednoduché vytvorenie webovej stránky podľa návodu dostupného
na webovom sídle EduPage.
4.3 Čo musi byť na webovom sidle zverejnene
Školy a školské zariadenia sú povinné na webovom sídle zverejňovať dokumenty a informácie
podľa viacerých právnych predpisov, najmä:
• zákona č. 245/2008 Z. z. (školský zákon)
• zákona č. 321/2025 Z. z. (zákon o školskej správe)
• zákona č. 138/2019 Z. z. (zákon o pedagogických zamestnancoch a odborných
zamestnancoch)
Zákon č 321/2025 o školskej správe ustanovuje, že: • povinnosť mať webové sídlo školy a školského zariadenia platí od 1. januára 2026, • školy a školské zariadenia, ktoré nemali webové sídlo k 1.januáru 2026, musia ho zriadiť najneskôr do 31. augusta 2026, • školy a zariadenia, ktoré web už majú/budú mať do 31. augusta 2026, musia zabezpečiť, aby na ňom boli zverejnené všetky dokumenty vyžadované právnymi predpismi účinnými od 1.januára 2026

